Asosiy vazifa va funksiyalar

**Markazning asosiy vazifalari quyidagilardan iborat:**

- akkreditatsiya doirasiga muvofiq tarzda Agrosanoat majmui mahsulotlari (qishloq xo‘jaligi ekinlarining barcha turdagi urug‘lari va ko‘chatlari, paxta tolasi, momig‘i, paxta texnik chigiti, momiq paxta, yog‘, margarin, mayonez, shrot, sheluxa, xo‘jalik sovuni, don, dukkakli-don va moyli ekinlar, ularning urug‘lari, shuningdek, un, yorma, kepak, oraliq mahsulotlar va chiqindilar hamda agrosanoat majmuining boshqa mahsulotlari - keyingi o‘rinlarda mahsulotlar deb yuritiladi) sinovlarini tashkil etish hamda o‘tkazish;

- muvofiqlik sertifikati va sifat sertifikatlari berish ishlarini bajarish;

- akkreditatsiya doirasiga muvofiq tarzda, sinov uskunalarini metrologik attestatsiyadan o‘tkazish bo‘yicha ishlarni amalga oshirish;

- paxta tolasi va momig‘i toylari massasi nazoratini amalga oshirish;

- paxta tozalash va yog‘-moy sanoati korxonalari, paxta mahsulotlarining xaridorlari hamda boshqa tashkilotlar uchun sertifikatlanadigan paxta mahsulotlari tashqi ko‘rinishining standart namunalarini tayyorlash, restavratsiya qilish va ular bilan ta’minlash;

- rayonlashtirilgan va istiqbolli qishloq xo‘jaligi ekinlari navlarining navdorligini (nav sofligi) baholash hamda natijalarini manfaatdor tashkilotlarga yuborish;

- o‘lchovlarni bir xilligi va talab qilinadigan aniqlikni ta’minlash;

- mahsulotlarni klassifikatsiyalash va marketing yo‘nalishi bo‘yicha agrosanoat majmui sohasida mutaxassislarni tayyorlash, qayta tayyorlash   
va malakasini oshirilishini ta’minlash;

- agrosanoat majmui sohasiga oid faoliyatni ommaviy axborot vositalari hamda internet tarmog‘i orqali targ‘ibot qilish;

- mulkchilik shaklidan qat’iy nazar traktorlar, traktor tirkamalari, melioratsiya va yo‘l-qurilish texnikalari, o‘ziyurar mashinalar hamda qishloq xo‘jaligi texnikalarini ro‘yxatdan o‘tkazish, davlat raqami belgilari, texnik pasport va texnik guvohnomalarni berish, miqdorining(elektron) hisobini yuritish, yillik texnik ko‘rikdan o‘tkazish hamda texnikalarni belgilangan tartibda hisobdan chiqarish (O‘zbekiston Respublikasi Mudofaa vazirligi, Ichki ishlar vazirligi, Milliy gvardiya, Davlat xavfsizlik xizmatining texnikalari bundan mustasno);

- traktorchi-mashinist guvohnomasini va ogohlantirish talonlarini berish uchun imtihonlar olish va traktorchi-mashinist guvohnomalari berish;

- majburiy ijro byurosi, soliq va notarial idora hamda boshqa vakolatli organlarning so‘rovlariga javob beradi, ularning so‘roviga asosan qishloq xo‘jaligi, melioratsiya va yo‘l-qurilish texnikalarini ta’qiqqa olish va chiqarish.

**Markaz o‘ziga yuklatilgan vazifalarni bajarish uchun quyidagi funksiyalarni amalga oshiradi:**

a) sertifikatlashtirish milliy tizimi qoidalari va me’yoriy hujjatlar talablariga muvofiq mahsulotlarni akkreditatsiya doirasida sinovlarni o‘tkazadi;

b) olingan sinov natijalarini o‘rganadi, muvofiqlik sertifikati   
va sifat sertifikatlarini berish yoki uni bermaslik to‘g‘risida qaror qabul qiladi;

v) sinov natijalariga ko‘ra, nomuvofiq deb topilgan mahsulotlarga tegishlicha nomuvofiqlik dalolatnomasi, tahlil natijasi va sinovbayonnomasi taqdim etiladi;

g) akkreditatsiya doirasiga muvofiq tarzda, o‘tkazilgan metrologik attestatsiyalash ishlari natijasi bo‘yicha sinov jihozlariga attestatsiya guvohnomasini rasmiylashtiradi;

d) paxta tolasi va momig‘i toylari massasini nazoratini amalga oshiradi;

e) paxta tolasi, paxta momig‘i va paxta texnik chigiti mahsulotlarining tashqi ko‘rinish namunalarini tayyorlaydi, ta’mirlaydi hamda namunalar bilan iste’molchilarni ta’minlaydi;

yo) ko‘chatlarni sinovlardan o‘tkazadi, elita urug‘chilik xo‘jaliklari paxta tolasi namunalarini texnologik ko‘rsatkichlarini aniqlaydi, urug‘lik paxta   
va boshoqli don ekinlarining navdorligini (nav sofligini) baholash ishlarini o‘tkazadi va natijalarini manfaatdor tashkilotlarga yuboradi;

j) muvofiqlik sertifikatining amal qilish muddati o‘tgan, standart talablariga javob bermaydigan yoki saqlash qoidalarining buzilishi natijasida sifati buzilgan qishloq xo‘jaligi ekinlari urug‘laridan kelgusida urug‘lik sifatida foydalanilmaslik bo‘yicha tegishli xulosa beradi;

z) mahsulotlarni sinash usullarini ishlab chiqadi, zarur hollarda manfaatdor idora va tashkilotlar bilan hamkorlikda tadbirlarni amalga oshiradi;

i) mahsulotlarni qabul qilish, saqlash, qayta ishlash va ishlab chiqarish jarayonida aniqlangan nomuvofiqlik holatlari bo‘yicha tegishli hujjatlarni taqdim qiladi;

y) mahsulotlar uchun texnik reglamentlar, milliy standartlar va texnik shartlarni ishlab chiqish (jarayonlar)da ishtirok etadi;

k) sifat menejmenti tizimlarini ishlab chiqadi va joriy etadi;

l) mahsulotlarini klassifikatsiyalash va marketing yo‘nalishi bo‘yicha agrosanoat majmui sohasida mutaxassislarni tayyorlash, qayta tayyorlash va malakasini oshirish ishlarini amalga oshiradi;

m) davlat resurslariga kelib tushadigan yangi don hosili sifatini o‘rganadi;

n) qishloq xo‘jaligi erlari holatini o‘rganish, tuproq unumdorligini aniqlash va manfaatdor tashkilotlarga xulosalar beradi;

o) mulkchilik shaklidan qat’iy nazar traktorlar, traktor tirkamalari, melioratsiya va yo‘l-qurilish texnikalari, o‘ziyurar mashinalar hamda qishloq xo‘jaligi texnikalarini ro‘yxatdan o‘tkazadi, davlat raqami belgilari, texnik pasport va texnik guvohnomalarni beradi, miqdorining(elektron) hisobini yuritadi, yillik texnik ko‘rikdan o‘tkazadi hamda uskunalarni belgilangan tartibda hisobdan chiqaradi (O‘zbekiston Respublikasi Mudofaa vazirligi, Ichki ishlar vazirligi, Milliy gvardiya, Davlat xavfsizlik xizmatining texnikalari bundan mustasno);

traktorchi-mashinist guvohnomasini va ogohlantirish talonlarini berish uchun imtihonlar oladi va traktorchi-mashinist guvohnomalari beradi;

p) majburiy ijro byurosi, soliq va notarial idora hamda boshqa vakolatli organlarning so‘rovlariga javob beradi, ularning so‘roviga asosan qishloq xo‘jaligi, melioratsiya va yo‘l-qurilish texnikalarini ta’qiqqa oladi va chiqaradi.

Асосий вазифа ва функциялар

**Марказнинг асосий вазифалари қуйидагилардан иборат:**

- аккредитация доирасига мувофиқ тарзда Агросаноат мажмуи маҳсулотлари (қишлоқ хўжалиги экинларининг барча турдаги уруғлари ва кўчатлари, пахта толаси, момиғи, пахта техник чигити, момиқ пахта, ёғ, маргарин, майонез, шрот, шелуха, хўжалик совуни, дон, дуккакли-дон ва мойли экинлар, уларнинг уруғлари, шунингдек, ун, ёрма, кепак, оралиқ маҳсулотлар ва чиқиндилар ҳамда агросаноат мажмуининг бошқа маҳсулотлари - кейинги ўринларда маҳсулотлар деб юритилади) синовларини ташкил этиш ҳамда ўтказиш;

- мувофиқлик сертификати ва сифат сертификатлари бериш ишларини бажариш;

- аккредитация доирасига мувофиқ тарзда, синов ускуналарини метрологик аттестациядан ўтказиш бўйича ишларни амалга ошириш;

- пахта толаси ва момиғи тойлари массаси назоратини амалга ошириш;

- пахта тозалаш ва ёғ-мой саноати корхоналари, пахта маҳсулотларининг харидорлари ҳамда бошқа ташкилотлар учун сертификатланадиган пахта маҳсулотлари ташқи кўринишининг стандарт намуналарини тайёрлаш, реставрация қилиш ва улар билан таъминлаш;

- районлаштирилган ва истиқболли қишлоқ хўжалиги экинлари навларининг навдорлигини (нав софлиги) баҳолаш ҳамда натижаларини манфаатдор ташкилотларга юбориш;

- ўлчовларни бир хиллиги ва талаб қилинадиган аниқликни таъминлаш;

- маҳсулотларни классификациялаш ва маркетинг йўналиши бўйича агросаноат мажмуи соҳасида мутахассисларни тайёрлаш, қайта тайёрлаш   
ва малакасини оширилишини таъминлаш;

- агросаноат мажмуи соҳасига оид фаолиятни оммавий ахборот воситалари ҳамда интернет тармоғи орқали тарғибот қилиш;

- мулкчилик шаклидан қатъий назар тракторлар, трактор тиркамалари, мелиорация ва йўл-қурилиш техникалари, ўзиюрар машиналар ҳамда қишлоқ хўжалиги техникаларини рўйхатдан ўтказиш, давлат рақами белгилари, техник паспорт ва техник гувоҳномаларни бериш, миқдорининг(электрон) ҳисобини юритиш, йиллик техник кўрикдан ўтказиш ҳамда техникаларни белгиланган тартибда ҳисобдан чиқариш (Ўзбекистон Республикаси Мудофаа вазирлиги, Ички ишлар вазирлиги, Миллий гвардия, Давлат хавфсизлик хизматининг техникалари бундан мустасно);

- тракторчи-машинист гувоҳномасини ва огоҳлантириш талонларини бериш учун имтиҳонлар олиш ва тракторчи-машинист гувоҳномалари бериш;

- мажбурий ижро бюроси, солиқ ва нотариал идора ҳамда бошқа ваколатли органларнинг сўровларига жавоб беради, уларнинг сўровига асосан қишлоқ хўжалиги, мелиорация ва йўл-қурилиш техникаларини таъқиққа олиш ва чиқариш.

**Марказ ўзига юклатилган вазифаларни бажариш учун қуйидаги функцияларни амалга оширади:**

а) сертификатлаштириш миллий тизими қоидалари ва меъёрий ҳужжатлар талабларига мувофиқ маҳсулотларни аккредитация доирасида синовларни ўтказади;

б) олинган синов натижаларини ўрганади, мувофиқлик сертификати   
ва сифат сертификатларини бериш ёки уни бермаслик тўғрисида қарор қабул қилади;

в) синов натижаларига кўра, номувофиқ деб топилган маҳсулотларга тегишлича номувофиқлик далолатномаси, таҳлил натижаси ва синовбаённомаси тақдим этилади;

г) аккредитация доирасига мувофиқ тарзда, ўтказилган метрологик аттестациялаш ишлари натижаси бўйича синов жиҳозларига аттестация гувоҳномасини расмийлаштиради;

д) пахта толаси ва момиғи тойлари массасини назоратини амалга оширади;

е) пахта толаси, пахта момиғи ва пахта техник чигити маҳсулотларининг ташқи кўриниш намуналарини тайёрлайди, таъмирлайди ҳамда намуналар билан истеъмолчиларни таъминлайди;

ё) кўчатларни синовлардан ўтказади, элита уруғчилик хўжаликлари пахта толаси намуналарини технологик кўрсаткичларини аниқлайди, уруғлик пахта   
ва бошоқли дон экинларининг навдорлигини (нав софлигини) баҳолаш ишларини ўтказади ва натижаларини манфаатдор ташкилотларга юборади;

ж) мувофиқлик сертификатининг амал қилиш муддати ўтган, стандарт талабларига жавоб бермайдиган ёки сақлаш қоидаларининг бузилиши натижасида сифати бузилган қишлоқ хўжалиги экинлари уруғларидан келгусида уруғлик сифатида фойдаланилмаслик бўйича тегишли хулоса беради;

з) маҳсулотларни синаш усулларини ишлаб чиқади, зарур ҳолларда манфаатдор идора ва ташкилотлар билан ҳамкорликда тадбирларни амалга оширади;

и) маҳсулотларни қабул қилиш, сақлаш, қайта ишлаш ва ишлаб чиқариш жараёнида аниқланган номувофиқлик ҳолатлари бўйича тегишли ҳужжатларни тақдим қилади;

й) маҳсулотлар учун техник регламентлар, миллий стандартлар ва техник шартларни ишлаб чиқиш (жараёнлар)да иштирок этади;

к) сифат менежменти тизимларини ишлаб чиқади ва жорий этади;

л) маҳсулотларини классификациялаш ва маркетинг йўналиши бўйича агросаноат мажмуи соҳасида мутахассисларни тайёрлаш, қайта тайёрлаш ва малакасини ошириш ишларини амалга оширади;

м) давлат ресурсларига келиб тушадиган янги дон ҳосили сифатини ўрганади;

н) қишлоқ хўжалиги ерлари ҳолатини ўрганиш, тупроқ унумдорлигини аниқлаш ва манфаатдор ташкилотларга хулосалар беради;

о) мулкчилик шаклидан қатъий назар тракторлар, трактор тиркамалари, мелиорация ва йўл-қурилиш техникалари, ўзиюрар машиналар ҳамда қишлоқ хўжалиги техникаларини рўйхатдан ўтказади, давлат рақами белгилари, техник паспорт ва техник гувоҳномаларни беради, миқдорининг(электрон) ҳисобини юритади, йиллик техник кўрикдан ўтказади ҳамда ускуналарни белгиланган тартибда ҳисобдан чиқаради (Ўзбекистон Республикаси Мудофаа вазирлиги, Ички ишлар вазирлиги, Миллий гвардия, Давлат хавфсизлик хизматининг техникалари бундан мустасно);

тракторчи-машинист гувоҳномасини ва огоҳлантириш талонларини бериш учун имтиҳонлар олади ва тракторчи-машинист гувоҳномалари беради;

п) мажбурий ижро бюроси, солиқ ва нотариал идора ҳамда бошқа ваколатли органларнинг сўровларига жавоб беради, уларнинг сўровига асосан қишлоқ хўжалиги, мелиорация ва йўл-қурилиш техникаларини таъқиққа олади ва чиқаради.